CELEX: 32006R1067
Language: sl
Date: 2006-06-27 00:00:00
Title: Uredba Sveta (ES, Euratom) št. 1067/2006 z dne  27. junija 2006  o prilagoditvi korekcijskih koeficientov, ki se uporabljajo za prejemke in pokojnine uradnikov ter drugih uslužbencev Evropskih skupnosti

14.7.2006   
            
            
               SL
            
            
               Uradni list Evropske unije
            
            
               L 194/3
            
         
      UREDBA SVETA (ES, EURATOM) št. 1067/2006
   z dne 27. junija 2006
   o prilagoditvi korekcijskih koeficientov, ki se uporabljajo za prejemke in pokojnine uradnikov ter drugih uslužbencev Evropskih skupnosti
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Protokola o privilegijih in imunitetah Evropskih skupnosti in zlasti člena 13 Protokola,
   ob upoštevanju Kadrovskih predpisov za uradnike Evropskih skupnosti in pogojev za zaposlitev drugih uslužbencev Skupnosti, določenih z Uredbo Sveta (EGS, Euratom, ESPJ) št. 259/68 (1), in zlasti členov 63, 64, 65, 82 in prilog VII, XI in XIII k navedenim kadrovskim predpisom in tudi prvega odstavka člena 20, člena 64 in člena 92 navedenih pogojev,
   ob upoštevanju predloga Komisije,
   ob upoštevanju naslednjega:
   Prišlo je do občutnega zvišanja življenjskih stroškov v Litvi v obdobju med junijem in decembrom in je zato treba prilagoditi korekcijske koeficiente, ki vplivajo na prejemke uradnikov in drugih uslužbencev –
   SPREJEL NASLEDNJO UREDBO:
   Člen 1
   Z začetkom veljavnosti 1. januarja 2006 je korekcijski koeficient, veljaven v skladu s členom 64 Kadrovskih predpisov za prejemke uradnikov in drugih uslužbencev, zaposlenih v spodaj navedeni državi, določen kot sledi:
   
               —
            
            
               Litva 80,1.
            
         Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Luxembourgu, 27. junija 2006
      
         
            Za Svet
         
         
            Predsednik
         
         J. PRÖLL
         
      
   
   
      (1)  UL L 56, 4.3.1968, str. 1. Uredba, kakor je bila nazadnje spremenjena z Uredbo (ES, Euratom) št. 2104/2005 (UL L 337, 22.12.2005, str. 7).